text: Министерски съвет дава близо 4,3 млн. лв. на четири общини - От деня - БНР Новини
  Министерски съвет дава близо 4,3 млн. лв. на четири общини
  публикувано на 27.01.21 в 14:03
  Кметовете са кандидатствали пред комисията по бедствия и аварии.
  Община Банско получава един милион и 400 хиляди лева за укрепване дъното на река Глазне.
  С милион 746 хиляди лева в община Благоевград ще се укрепват активни срутища при депото за твърди битови отпадъци в село Бело поле.
  728 000 лева се отпускат по бюджета на Сапарева баня. Ще се възстановява и реконструира път, ще се изгради отводнителна система и пътни съоръжения на местния път, който свързва манастир "Покров на Пресвета Богородица" със село Ресилово.
  Четвъртата община, получила финансиране от правителството, е Априлци. 255 000 лева са за почистване на реките Острешка и Видима и за укрепване на тротоарни конзоли и изграждане на подпорна стена.
  "Както с бедствията и авариите, щом има проблем, веднага реагираме, за да няма риск, така и с пандемията майсторски предотвратяваме опасностите", подчерта премиерът на заседанието на Министерския съвет.
  Програма Хоризонт От деня Априлци Банско Благоевград общини последици от бедствия решение на МС Сапарева баня